L 45/1472
Den Europæiske Unions Tidende
DA
24.2.2022
KOMMISSIONEN PILOTPROJEKTER
KAPITEL PP 07 — INVESTERING I MENNESKER, SOCIAL SAMHØRIGHED OG VÆRDIER (fortsat) PP 07 22
(fortsat)
PP 07 22 02
(fortsat) europæiske og nationale myndigheders arbejdsprogrammer.
Den europæiske festival for journalistik og mediekendskab bør blive et kraftfuldt redskab til at øge bevidstheden om det værdifulde, men stadig vanskeligere journalistiske arbejde og om krænkelser af pressefriheden i Unionen.
For at nå dette mål vil det være en omrejsende festival, som hvert år vil blive afholdt i en ny medlemsstat, og evaluere, hvor situationen er mest bekymrende med hensyn til pressefriheden, stigningen i desinformation, specielt når det kommer til pandemien og klimakrisen, samt journalisters arbejdsvilkår.
For så vidt angår gennemførelsen vil EuropaKommissionen lancere en årlig indkaldelse af tilbud rettet til mediefolk, medieorganisationer, relevante NGO'er og akademiske partnere, så organiseringen af arrangementet sikres.
Med det formål at øge inklusiviteten og tilskynde til deltagelse i arrangementet vil den enhed, der er ansvarlig for organiseringen, afsætte en del af budgettet til subsidiering af omkostninger, der er knyttet til deltagelsen af journalister og repræsentanter for medieforeninger med begrænsede økonomiske midler, som f.eks.
små og lokale medierepræ­ sentanter eller freelancere.
PP 07 22 03
Pilotprojekt — Europæisk kortlægning af antallet af hjemløse Tal (Opdelte bevillinger) Bevillinger 2022 Forpligtelser
990 500
Bevillinger 2021
Betalinger
Forpligtelser
Betalinger
Gennemførelse 2020 Forpligtelser
Betalinger
247 625
Anmærkninger Det anslås, at antallet af personer, der oplever hjemløshed, er steget med 70 % i Europa i de seneste ti år, og dette tal vil sandsynligvis blive forværret som følge af covid-19-krisen.
På EU-plan findes der imidlertid ingen pålidelige data om hjemløshed baseret på fælles kriterier eller indikatorer.
Dette anerkendes af Parlamentet, Kommissionen og eksperter som en vigtig hindring for en effektiv politisk reaktion.
Sammenlignelige og regelmæssigt indsamlede data om hjemløshed vil gøre det muligt for Kommissionen bedre at støtte medlemsstaterne i at gøre fremskridt i retning af at bringe hjemløshed til ophør senest i 2030, hvilket er et mål, som alle medlemsstater, EU-institutioner og relevante civilsamfundsaktører har forpligtet sig til i Lissabonerklæringen, og at nå princip 19 i den europæiske søjle for sociale rettigheder om "boliger og støtte til hjemløse".
Sammenlignelige data indsamlet på lokalt plan vil støtte evidensbaserede og mere målrettede tiltag gennem den europæiske platform for bekæmpelse af hjemløshed, som er blevet oprettet som led i handlingsplanen for den europæiske søjle for sociale rettigheder.
Pilotprojektet har derfor til formål at fremme regelmæssig indsamling af data om hjemløshed på lokalt plan.
De lokale myndigheder er bedst i stand til at tackle hjemløshed sammen med sociale tjenester og civilsamfundsaktører og har brug for pålidelige data for at kunne danne grundlag for deres politikker.
Pilotprojektet vil bygge på eksisterende robuste og effektive metoder, såsom point-in-time-optællinger, punktprævalens og undersøgelser.
Det bør undersøges, om der er komplementaritet med Eurostats arbejde med hensyn til de forskellige dimensioner af hjemløshed, herunder overnatning på gaden, personer, der opholder sig i herberger for hjemløse, personer, der er ved at blive udskrevet fra en institution uden at have sørget for indkvartering, og personer, der er tvunget til at sove på sofaen hos familie eller venner (sofasurfere).